- Hindi News
- National
- सिविल सर्जन बोले मैं क्या करूं? इन हड़तालियों के पीछे क्या डंडा ले दौडूं?
सिविल सर्जन बोले मैं क्या करूं? इन हड़तालियों के पीछे क्या डंडा ले दौडूं?
बगैर इलाज के ही लौटे
अस्पताल के बाहर इलाज करती महिला चिकित्सक
बंद पड़ा ओपीडी चिकित्सक का चैंबर
एनआरएचएमके अनुबंधित कर्मचारियों ने सदर अस्पताल की व्यवस्था को 10वें दिन भी ठप कर दिया। डॉक्टरों को उनके चैंबरों में बैठने नहीं दिया। ओपीडी बंद करा दी गई। कुछ डॉक्टरों ने बाहर बैठक मरीजों को देखा। अस्पताल की व्यवस्था बिगड़ती जा रही है, सिविल सर्जन डॉ. जेसी दास का कहना है कि मैं मजबूर हूं, क्या करूं? हड़ताल करने वाले डॉक्टरों को घुसने नहीं दे रहे हैं, जिला प्रशासन को पत्र लिख दिया है। अब क्या क्या करूं? उनके पीछे डंडा लेकर दौडूं? इधर नए डीसी राय महिमापत रे ने कहा कि मुझे जानकारी मिली है। किसी को यह हक नहीं कि मरीजों को रोका जाए। जिला प्रशासन कार्रवाई करेगा।
मांगपूरी नहीं हुई तो हड़ताल जारी रहेगी | हड़तालमें शामिल जिला मंत्री अभय कुमार, प्रमंडलीय सचिव पवन कुमार, अंजू, कृष्णा कुमार झा एवं रमेशचंद्र ने कहा कि एनआरएचएम कर्मियों की तीन सूत्री मांगें पूरी नहीं हुई है तो आगे भी हड़ताल जारी रहेगी।
यह हुई परेशानी
चास,आजाद नगर सहित अन्य क्षेत्रों से इलाज कराने के लिए मरीज आए। पर हड़ताली कर्मियों ने मुख्य गेट ही बंद कर दिया था। इमरजेंसी में जाने वाले रास्ते से मरीज अस्पताल के भीतर गए। 38 मरीजों ने ओपीडी की पर्ची तो कटा ली थी, इनमें से कुछ मरीजों को डॉक्टरों ने अस्पताल के बाहर देखा। दंत, नेत्र, शिशु और हड्डी रोग विशेषज्ञ के चैंबर बंद होने के कारण मरीज इधर-उधर भटक रहे थे। हड़ताल के कारण सबसे ज्यादा परेशानी महिलाओं एवं बच्चों को हुई। दूरदराज से आने वाले मरीजों को इलाज के बिना घर लौटना पड़ा। हड़ताल के कारण ईसीजी, पैथालॉजी तथा अल्ट्रासाउंड भी नहीं हो सका।
डॉक्टर ही नहीं
रामनगर कालोनी निवासी राम बाबू नेकहा कि बच्चे का इलाज कराने आए थे। ओपीडी की पर्ची भी कटा ली, जब इलाज कराने गए तो डॉक्टर का चैंबर ही बंद मिला। बगैर इलाज के ही लौटना पड़ रहा है।
नहीं हो पाया इलाज
बोकारोनिवासी सुनीता राउत नेकहा कि आंख से ज्यादा पानी निकल रहा है। आंख का इलाज कराने के लिए आई थी, पर यहां तो हड़ताल के कारण इलाज ही नहीं हो रहा है। विवश होकर लौटना पड़ रहा है।
दांत दिखाने आई हूं
चासनिवासी अनु देवी नेबताया कि वह दांत के दर्द से परेशान है। दांत दिखाने के लिए आई, पर चिकित्सक का बैंचर बंद रहने के कारण इलाज नहीं हुआ। वापस लौटना पड़ रहा है।
tgl_Latn sot_Latn hin_Deva hin_Deva hin_Deva hin_Deva hne_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva